Team

::*Team je aj starší (a anglický) pravopis slova tím, pozri [[tím]].*

**Team** je slovenská rocková skupina, ktorá vznikla začiatkom 80. rokov 20. storočia v Martine. V rokoch 1989, 1990 a 1991 získala ocenenie Zlatý slávik. V roku 1991 získal toto ocenenie v kategórii spevák, člen skupiny Pavol Habera. Po veľkom úspechu prvého albumu *[[Team (album)|Team]]*, ho skupina celý naspievala aj v esperante. Uľahčilo im to cestovanie do zahraničia, lebo mimo Česko-Slovenska hrávali na stretnutiach esperantistov.

## História

### Začiatky
Skupinu Team v roku 1980 založili gitarista Dušan Antalík a basgitarista Ivan Válek v Martine. Prvú známu zostavu tvorili okrem nich ešte spevák a hráč na klávesové nástroje Milan Dočekal a bubeník Ivan Marček. Medzi rokmi 1982 – 1984 bola skupina neaktívna, lebo jej členovia museli odísť na povinnú vojenskú službu.

Prvý singel skupiny s názvom „Beh“ vyšiel v roku 1985. V roku 1986 sa ku skupine pridal druhý hráč na klávesoch Bohuš Kantor. S ním nahrala kapela single ako „Na jednej lodi“ alebo „Dievčatá zozadu“. S producentom Julom Kinčekom začína Team pripravovať svoj debutový album.

### Prvé albumy
V roku 1988 prišiel do Teamu spevák Paľo Habera. Väčšinu materiálu na debutový album mal Team už nachystanú. Pavol Habera naň prispel piesňami „Máš moje číslo“ a „List od Vincenta“, ktoré pôvodne nahral so svojou predchádzajúcou skupinou Avion. Najznámejším hitom z tohto albumu bola pieseň „Reklama na ticho“. Album bol úspešný a skupina ho nahrala ešte raz v esperante, s čím im pomáhal nový manažér Stano Marček.

Na druhom albume, *[[Team 2 – Prichytený pri živote|Prichytený pri živote]]*, nahradil Ivana Marčeka Erich Siegel. Známymi piesňami z tohto albumu sú „Prievan v peňaženke“ a „Lietam v tom tiež“. Siegel hral aj na ich ďalšom albume *[[Team 3]]*, z ktorého pochádza hit „Držím ti miesto“. V tomto období prechádza skupina od Opusu k vydavateľstvu Tommü. Pavol Habera začiatkom 90. rokov začal popri Teame aj vlastnú sólovú dráhu.

### 90. roky
Na štvrtom albume sa už za bicie vrátil Marček. Album si produkuje skupina samostatne a nahráva sa v štúdiu, ktoré s pomocou Pavla Skýbu postavia Antalík a Dočekal. V roku 1993 vychádza album *[[Team 5]]*, na ktorom si v jednej piesni po prvýkrát sólovo zaspieval aj Dušan Antalík. V roku 1995 skupina Team oznámila ročnú pauzu.

Nový album nazvaný *[[Team 6 – Voľná zóna|Voľná zóna]]* vyšiel v roku 1997. Bol to jediný album, na ktorom nespieval Pavol Habera. V štúdiu za mikrofónom stál Roman Révai. Jednu nahrávku, pieseň „Moc mladá“, na albume naspieval Dušan Antalík. Išlo tiež o posledný album s Bohušom Kantorom. Na albume sa nepodieľali ani Milan Dočekal a ani Ivan Marček, za ktorého do kapely nastúpil Július Petrus.

### Návrat Haberu a súčasnosť
V roku 1997 sa Pavol Habera do Teamu vrátil. Ďalší album *[[Team 7 – 7edem|7edem]]* vychádza o rok na to a pochádza z neho pieseň „Krátke lásky“. Ku skupine sa pridáva trvalý hosť Juraj Tatár (klávesy). Marček sa znovu vracia za bicie na albume *[[Team 8 – Mám na teba chuť :-)|Mám na teba chuť]]* (2002). Okrem titulnej piesne je známou aj skladba „Slovník cudzích snov“. V roku 2003 natočila skupina koncertný album *[[Team – Live in Praha|Live in Praha]]*. Zatiaľ posledné dva albumy sú *[[Team X (album)|Team X]]* a *[[Team 11]]*, vydané v rokoch 2004, respektíve 2007.

V decembri 2011 kapela oznámila na svojej internetovej stránke konanie rozlúčkového turné na rok 2012. Pavol Habera k tomu povedal: „Po takmer 30 rokoch od vzniku Teamu chceme uzavrieť jednu mimoriadnu a úspešnú kapitolu našich hudobných životov a najlepší spôsob je zahrať našim fanúšikom a predviesť sa im v tom najlepšom svetle.“ Podľa oznamu sa malo turné skladať zo slovenskej a českej časti pričom česká časť mala názov *Česká Pojišťovna Habera* a *Team final tour 2012*. Česká Pojišťovna bola exkluzívnym partnerom českej časti turné. Team plánoval odohrať koncerty v šiestich slovenských a desiatich českých mestách. Kapelu na turné sprevádzala martinská formácia Horská Chata.

V máji 2014 zomrel bubeník Ivan Marček. Jeho náhradníkom sa stal Marcel Buntaj.

## Členovia
### Súčasná zostava
* Pavol Habera – spev a príležitostná gitara (1988 – 1995, 1999 – súčasnosť)
* Dušan Antalík – gitara (1980 – súčasnosť)
* Ivan Válek – basa (1980 – súčasnosť)
* Juraj Tatár – klávesy (2000 – súčasnosť)
* **Igor „Teo“ Skovay** bicie (2018 – súčasnosť)
* Matěj Morávek – gitara (2014 – súčasnosť, koncertný člen)

### Bývalí členovia
* Ivan Marček – bicie (1980 – 1988, 1992 – 1995, 2001 – 2014) (zomrel v roku 2014)
* Milan Dočekal – klávesy (1980 – 1995, 1999 – 2009, 2011 – 2012), spev (1980 – 1991)
* Bohuš Kantor – klávesy (1986 – 1999)
* Erich Siegel – bicie (1989 – 1991)
* Ďuso Petrus – bicie (1996 – 1998)
* Roman Révai – spev (1996 – 1998)
* Emil Frátrik – bicie (2000)

## Diskografia
### Štúdiové lbumy
* 1988 – *[[Team (album)|Team]]* – Opus 9313 2045, LP, MC
* 1989 – *[[Team 2 – Prichytený pri živote]]* - Opus 9313 2170, LP, MC
* 1990 – *[[Team 3]]* – Opus 91 2312 -2331, LP, MC
* 1991 – *[[Team 4]]* – Tommü Records, LP, MC, CD
* 1993 – *[[Team 5]]* – Tommü Records, LP, MC, CD
* 1996 – *[[Team 6 – Voľná zóna]]* – Ena Records, CD
* 2000 – *[[Team 7 – 7edem]]* – Forza Music, MC, CD
* 2002 – *[[Team 8 – Mám na teba chuť :-)]]* – B&M Music, MC, CD
* 2004 – *[[Team X (album)|Team X]]*' – Universal Music, CD
* 2007 – *[[Team 11]]* – Universal Music Group, CD

### Koncertné albumy
* 2003 – *[[Team – Live in Praha|Team 9 – Live in Praha]]*

### Výberové albumy
* 1994: *Team - Hity* – Music 42, CD
* 1997: *Best of Team* – Bonton Music Slovakia, CD
* 2000: *Team – Zlaté hity* – Tommü Records, CD
* 2002: *Pavol Habera & Team Best of – Piesne o láske* - Popron, CD
* 2005: *Best Of 1988-2005* – Universal Music, 2CD
* 2006: *Gold* – Opus 91 2744-2, 2CD, edícia: *Gold* 
*2007: *Pavol Habera & Team – Největší Hity* – Universal Music Group, Reader's Digest Výběr, 3CD
* 2009: *Team / Prichytený pri živote* – Opus 91 0106-2, 2CD , edícia: *Opus 100* 
* 2016: *Od A po Zet* - Opus 91 2888-2, 3CD, edícia: *Kolekcia 1-2-3 Tri v jednom* V Forze/Opuse  album bolo rozdelené do troch cd podľa abecedy: CD I. (A – L), CD II. (L – S), CD III. (S – Ž) 

### Single
* 1986:  „Beh“ / „Internátne ráno“ – Opus 9143 0648, SP
* 1987:  „Veľké slová“ / „Na jednej lodi“ – Opus 9143 0677, SP
* 1987:  Bratislavská lýra 87:  „Espresso Orient“ – Robo Grigorov So Skupinou Midi / „Kúsok pravdy“ – Team – Opus 9143 0673, SP
* 1989:  „Diera do sveta“ / „Minca vo vzduchu“ – Opus 9143 0724, SP
* 1989:  „Lietam v tom tiež“ / „Odvrátená strana tvojej tváre“ – Opus 9143 0712, SP
* 1990:  „Change“ / „Roxy “ – , SP vydané v UK
* 1991:  „Čo s tým?“ / „Ženská menom panika“ – Tommü Records, SP
* 1993:  „Život je nuda“ / „S tebou bez teba“ – Tommü Records, CD
* 1996:  „Nebo poď k nám“ – Ena Records, CD
* 2002:  „Mám na teba chuť ...“ – B&M Music, CD
* 2007:  „Ako málo“ – Universal Music, CD
* 2015:  „Viem, čo cítíš“ – Pavol Habera & Team – BrainZone, CD

## Turné
* 2003 - Poděbradka Team Tour
* 2005 - Team X Tour
* 2008 - Pavol Habera a Team - Best Of Tour
* 2012 - Habera & Team Final Tour
* 2016 - Habera & Team 33 Tour
* 2019 - Habera & Team 2019 Tour

## Literatúra
* 

## Referencie

## Iné projekty

## Externé odkazy
* 


Kategória:Slovenské rockové hudobné skupiny
Kategória:Esperantská hudba
Kategória:Hudobné skupiny z 1980